שיחה:המחלקה לפיזיקה באוניברסיטת בן-גוריון בנגב

message: אני מבין את הבעייתיות שבהוספת ערך שהוא מעין קטגוריה חדשה. לדעתי הערך הזה מוסיף ידע על מחלקת מחקר חשובה (אבל דעתי מוטה בעניין זה). אמנם כרגע הערך עדיין דל, אבל אני מקווה להרחיבו בקרוב. נושאים שיהיה נכון להרחיבם ויבססו את החשיבות שלו הם ההיסטוריה של המחלקה בפרוט רב יותר (אני ממתין לקבל אישור לזכויות להשתמש במקורות שכתבו חברי סגל) וציון תגליות ואישים בולטים במחלקה (כמו פתרון אנומליית ה0.7 על ידי יגאל מאיר שהוא נשיא החברה הישראלית לפיזיקה). לדעתי הרחבות כאלו מקומן בערך נפרד ולא כחלק מערך כולל על האוניברסיטה. Amirber - שיחה 10:05, 26 בינואר 2012 (IST)
replies: text: עד כמה שזכור לי אנו נמנעים מערכים על מחלקות, מלבד מקרים מיוחדים. תגליות צריכות להיזכר בערכי האישים, לא בערכי המחלקות. לכן אני מציע שיתברר הצד העקרוני הזה לפני שתשקיע את זמנך בערך. נרו יאיר • שיחה • ב' בשבט ה'תשע"ב • 12:39, 26 בינואר 2012 (IST)
replies: text: : האם יש דיון קודם בנושא? אשמח לעבור עליו ולהתייחס לנקודות רלוונטיות ספציפיות. Amirber - שיחה 14:49, 26 בינואר 2012 (IST)
replies: text: ::עובדתית, נדיר למצוא ערכים על מחלקות אוניברסיטאיות. ההגיון הבסיסי פשוט: יש, אם ניקח את הדוגמה שלנו, מחלקה לפיזיקה במאות אם לא אלפי אוניברסיטאות בעולם, ברבות מהן גדלו ולימדו מדענים ידועי שם בתחומם, אבל בדרך כלל אין הבדל מהותי, אולי אפילו לא כמותי ואיכותי, בין מחלקה לפיזיקה בישראל, הולנד, ברזיל וקליפורניה. אפילו על פקולטה לא ברור מאליו שיש הצדקה לערך, ראו דיונים בערכים השונים שב:קטגוריה:פקולטות. ‏DGtal‏ 15:13, 26 בינואר 2012 (IST)
replies: text: :::לשם שינוי אני גם חושב שהערך מיותר (ואפילו שלמדתי פיזיקה, ואפילו שאני מכיר דוקטורנטית שלומדת במחלקה זו ממש, ובדרך כלל אני בעד כמעט כל ערך). 
1. יש בארץ 8 אוניברסיטאות ועשרות מכללות ובכל אחת עשרות מחלקות. ועדיין קיימים רק שלושה ערכים על מחלקות (כנראה של בעלי יוזמה פרטית שלא שמו להם בזמן את ערך החשיבות). מה הופך את המחלקה הזו למיוחדת כל כך. 
2. להחברה הישראלית לפיזיקה, שהיא כנראה יותר חשובה מהמחלקה הספציפית הזו, אין עדיין ערך - השקע בערך ההוא ותבורך. 
3. גם לאנומליית ה-0.7 אין עדיין ערך.
בקיצור - הכל שאלה של סדרי עדיפויות. Doronve - שיחה 16:43, 26 בינואר 2012 (IST)

text: :לא מקובל לכתוב ערכים עצמאיים על מחלקות, חוגים ופקולטות - ובצדק. לא מצאתי סיבה לחרוג מהמקובל במקרה זה. אפשר להוסיף מידע על המחלקה (מתומצת, לא את הכל) לערך על האוניברסיטה. Lostam - שיחה 20:57, 26 בינואר 2012 (IST)
replies: text: ::הערך אנתיקלופדי ועל כך אין על מה לדבר, מבחינת התוכן וצורת הערך, אך השאלה הנשאלת אשר בה צריך לדון היא האם המחלקה הזאת מיוחגת משאר המחלקות אשר רצו לכתוב עליהן ערך כאן. כיכר השבת • שיחה • שָׁמוֹר וְזָכוֹר  21:35, 26 בינואר 2012 (IST)
replies: text: :::אפשר אולי לכתוב את לימודי פיזיקה בישראל. עידו • שיחה 22:05, 27 בינואר 2012 (IST)
אני מקבל את הטענה שהמחלקה הזו לא מיוחדת יותר או פחות מהמחלקות ללימודי הפיזיקה בעברית, בת"א, בטכניון או בר אילן אבל אני לא מבין למה חוסר המקובלות מהווה טיעון קטגורי עד כדי כך שיהיה לא נכון בעליל לכתוב ערכים על המחלקות הללו גם כן. אם לכל אחת מהמחלקות ללימודי שקר כלשהוא יהיה מקום בויקי אני חושב שהדבר יוסיף יותר משיגרע, לא רק מבחינת התוכן שיתווסף (ולדעתי הראתי בערך שיש בנושא הזה בשר אנציקלופדי) אלא גם מבחינת כותבים. אולי יהיה נכון לקבוע קריטריון סף של רמה אקדמית כך שלא כל מכללה ללימודי איפור תיכנס אבל אני לא רואה סיבה שלא יהיה מקום לכתוב על המחלקות בהן פועלים חוקרים שונים ומתקיימת בניהם אינטראקציה. אשר לסדרי העדיפויות, אני בספק אם יעלה בידי להוסיף את הערכים שצוינו כאן או אם אני הוא האדם המתאים לכתוב אותם, מכוון שראיתי לנכון לכתוב על מחלקה שאותה אני כן מכיר עשיתי זאת. Amirber - שיחה 09:51, 29 בינואר 2012 (IST)

text: אני מצרף כמה ציטוטים מתוך הדיון שהתנהל בערך הפקולטה לארכיטקטורה ובינוי ערים (הטכניון):
replies: text: :‏Setreset: "כל ערך נבחן לגופו. מכונים שמבצעים הרבה פעילות שימור ומחקרים בפועל, עם קשרים ושיתוף פעולה עם מוסדות אחרים בישראל ובעולם - זו חשיבות."

text: :דוד שי: "לפקולטות רבות יש היסטוריה עשירה, והווה שבו פעילות נרחבת ביותר, ומידע זה ראוי לערך עצמאי. איחוד כל ערכים אלה לערך העוסק באוניברסיטה עצמה יצור ערך מפלצתי בגודלו, ולכן ראוי שתיאור הפקולטה יופיע בערך נפרד (כאשר יש לנו מספיק מידע שיצדיק ערך נפרד)."

text: :וגם: "האמנם אנו חייבים לחפש את המיוחד, בבחינת "אדם נשך כלב"? אינני סבור כך."
לסיכומו של עניין, אני מבין שערכים מאין אלה לפעמים נופלים בין הסדקים ושורדים את מבחן החשיבות של ויקיפדיה והרי יש פה מן החידוש, שנכתב ערך על מחלקה לפיזיקה ולא על אגודת הסטודנטים המרכז הבינתחומי (שעליו אף אחד לא חשב לשים הערת חשיבות), החוג לקולנוע וטלוויזיה באוניברסיטת תל-אביב (שם התקיים דיון מקיף בעניין), כיכר אנטין (שם התנהל דיון מקיף בדבר מקומות ישיבה מוצלים), מערך הספריות והמידע (אוניברסיטת בר-אילן), המכון הגבוה לתורה או המכון לארכיאולוגיה ע"ש זינמן. על כל דבר שלא יבוא, גיביתי את הערך בארגז החול שלי.Amirber - שיחה 10:38, 30 בינואר 2012 (IST)

text: אני שמח ש-Amirber ציטט אותי, מפני שדברי אלה יפים גם לערך שלפנינו. מחלקה/פקולטה באוניברסיטה, בוודאי כזו שכבר יש היסטוריה משמעותית מאחוריה, ראויה לערך אנציקלופדי. חשוב להדגיש את את המילה אנציקלופדי, שמבדילה בין תוכן הערך ובין המידע בידיעון הפקולטה, שמתמקד כולו בהווה. בערך ראוי להציג את ההיסטוריה של המחלקה/פקולטה, אישים בולטים בתולדותיה, תחומי מחקר ועוד. נראה לי שהערך שלפנינו עומד בקריטריונים אלה (לפחות ניכר בו שהוא חותר לעמוד בהם). אוסיף שיש לנו כמה מקרים שבהם אנו מקדישים ערך לפעילות מסוימת, קטנה של פקולטה/מחלקה (כגון קליניקה משפטית), בלא שיהיה ערך על הפקולטה/מחלקה עצמה. זה מצב שאני מקווה שיתוקן ברבות הימים. אשמח מאוד לקרוא ערך על כל אחת מהפקולטות של מכון ויצמן, למשל, אין לי ספק שערך מקיף בתחום זה יהיה אנציקלופדי ומרתק. דוד שי - שיחה 11:25, 30 בינואר 2012 (IST)
replies: text: :מדובר בדיון חשיבות, ולכן הוא אמור לעסוק בנשוא הערך ולא בערך כרגע. אוניברסיטת ב"ג היא הצעירה בישראל (לא כולל אריאל) ואיני חושב שהמחלקה לפיזיקה הגיעה להישגים חריגים בהשוואה לרוב המחלקות האקדמיות בישראל. אם מחלקה זו ראויה לערך - ממילא רובן הגדול של המחלקות (לפחות אלו שהן בנות ארבעים שנה) ראויות. נרו יאיר • שיחה • ו' בשבט ה'תשע"ב • 13:30, 30 בינואר 2012 (IST)
replies: text: ::לפני דיון חשיבות על מחלקת הפיזיקה באוניברסיטה העברית, אי אפשר להוכיח שלערך חשיבות אנציקלופדית. רועי • שיחה 16:16, 30 בינואר 2012 (IST)
replies: text: :::מחלקה שלא מצדיקה חשיבות לערך. חוץ מזה במידה וזו כן תזכה לערך, נמצא את עצמנו עם עוד המון ערכים, שמזכירות מחלקתיות/ראשי מחלקה יכתבו, במטרה לקדם את מחלקתם שברור שגם בה יהיה דבר כלשהו מיוחד. אודלן - שיחה 16:27, 30 בינואר 2012 (IST)
replies: text: ::::לצערי איני שותף לתחזיתו של אודלן שערכים רבים כאלו ייתווספו, אבל אם הוא צודק, אז ההתייחסות צריכה להיות: "ברוכים הבאים! כן ירבו!", ולא אזהרות על "מדרון חלקלק". מה הסכנה? רחמנא לצלן, חס וחלילה ייכתב ערך על כל אחת מעשרת הפקולטות המרכזיות בכל אחת משש האוניברסיטאות המובילות בישראל? 60 ערכים חדשים? גוואלט! הצפה!

text: ::::נרו כמובן צודק במסקנתו שכל מחלקה מרכזית (כמו פיזיקה) באחת האוניברסיטאות החשובות בישראל (כמו אוניברסיטת בן-גוריון בנגב) ראויה לערך. אין שום צורך להפגין "ייחוד". כשם שאיש לא מטיל ספק בחשיבות הערך על מושב הבונים ולא מבקש לראות בערך הזה פרט שייחד מושב זה ממושבים אחרים, אין שום סיבה לדרוש "ייחוד". כאן לא מדובר בנישואין לפי היהדות אלא בכתיבת אנציקלופדיה. קיפודנחש - שיחה 17:51, 30 בינואר 2012 (IST)
replies: text: :::::יש משהו בדברי רועי: העובדה שטרם נכתב הערך מכון רקח לפיסיקה היא חרפה, כתם מביש על המתיימרת להיות אנציקלופדיה חופשית, אך מתגלה במערומיה כאנציקלופדיה מופקרת. דוד שי - שיחה 22:53, 30 בינואר 2012 (IST)
replies: text: ::::::רק הבהרה קטנה: לא מדובר כאן על פקולטה, אלא על מחלקה, שמקבילה לחוג באוניברסיטאות אחרות. האם באמת כל חוג באחת האוניברסיטאות הגדולות והוותיקות ראוי לערך עצמאי? אני לא בטוח. Lostam - שיחה 21:59, 31 בינואר 2012 (IST)
replies: text: :::::::זה תלוי במידת העצמאות של החוג/מחלקה. המחלקה לפיזיקה שבה אנו עוסקים היא חלק מהפקולטה למדעי הטבע, אך בוודאי יש לה חיים עצמאיים, נפרדים מאלה של מחלקות אחרות בפקולטה, ולכן ראויה לערך משלה. דוד שי - שיחה 04:17, 1 בפברואר 2012 (IST)
thread_title: תבנית חשיבות

message: נו, אחרי שהחליטו שזה חשוב מספיק, יש להתייחס לתוכן...
האם ראוי לתת את שמות הפיזיקאים הנוכחיים? הרי מטבע הדברים אנשים זזים, ולא נראה לי שמישהו יטרח לעדכן את השמות. כדאי לציין אולי רק מדענים בולטים מהעבר. Doronve - שיחה 18:17, 1 בפברואר 2012 (IST)
replies: text: The names given here are of prominent researchers who are listed in the "research highlight" section of the department's web site. I'm not sure if it would be right to give the names of former researchers, then a large portion of the page will be dedicated to no more than a list of names. (amirber 02/02/12 15:37) 132.72.87.67 15:37, 2 בפברואר 2012 (IST)
replies: text: :זו כלל אינה הכוונה "להפוך את הערך לרשימה של שמות" - נהפוך הוא, כבר עכשיו הרשימה ארוכה מדי. הרעיון הוא לצמצם את השמות לכאלו שהקהל הרחב יגלה עניין בהם ולא רק שמות שיודעי חן פיזיקאים מכירים. משהו בסגנון "בשנה זאת וזאת, החוקר X גילה Y בתחום Z" וכולי. לפי המצב הנוכחי רק שם אחד ראוי להיכלל - אותו אחד שיש עליו ערך. Doronve - שיחה 16:57, 2 בפברואר 2012 (IST)
thread_title:  קבוצות מחקר ותחומי המחקר במחלקה 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://dannylazar.com/gallery.asp?CategoryLevel1ID=1&CategoryLevel2ID=50
** In המחלקה לפיזיקה באוניברסיטת בן גוריון בנגב on 2013-12-20 07:00:10, 404 Not Found
** In המחלקה לפיזיקה באוניברסיטת בן גוריון בנגב on 2013-12-30 18:42:02, 404 Not Found
--Matanyabot - שיחה 20:42, 30 בדצמבר 2013 (IST)
thread_title:  קישור שבור